Cenová ponuka
Externý projektový manažment

Verejný obstarávateľ:  Obec Ľubotín, Na rovni 302/12, IČO: 00330035

Obchodné meno, adresa alebo sídlo uchádzača, IČO:
Názov uchádzača: 	
Sídlo uchádzača: 	
IČO: 	
DIČ: 	
Platca DPH: 	áno / nie*	
Kontaktná osoba: 	
Telefón: 	
E-mail:	
*nehodiace sa prečiarknite

Na základe Vašej výzvy na predloženie cenovej ponuky na zákazku  podľa § 117 č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov, Vám na zákazku „Externý projektový manažment – Zefektívnenie energetickej prevádzky budovy obecného úradu v Ľubotíne – služba“ predkladáme nasledovnú cenovú ponuku: 

P. č.	Špecifikácia diela	MJ	Počet jednotiek
max.	Jednotková cena v € bez DPH	Cena celkom v € bez DPH	DPH (20%)	Cena celkom v € s DPH	
1.	Externý projektový manažment  	hodina	600 					

Zhotoviteľ je / nie je * platiteľom DPH.

Zároveň ja, .................................................................... ako oprávnený zástupca spoločnosti ............................................................................................., so sídlom ............................................................... týmto vyhlasujem že všetky podmienky a požiadavky uvedené vo výzve na predloženie ponuky zo dňa 08.06.2018 pre zákazku s názvom: „Externý projektový manažment – Zefektívnenie energetickej prevádzky budovy obecného úradu v Ľubotíne – služba“, sú mi zrejmé a jasne zrozumiteľné.

V ............................. dňa: .............................

					                  ...................................................................
					           Odtlačok pečiatky a podpis štatutárneho zástupcu

*nehodiace sa prečiarknite

MANDÁTNA ZMLUVA č. ....../....../2018
N á v r h 
uzatvorená podľa 
§ 566 a násl. zákona č. 513/1991 Zb. Obchodného zákonníka 
v znení neskorších predpisov 

ZMLUVNÉ STRANY

Mandant:			
Obchodné meno: 		Obec Ľubotín	
Sídlo: 				Na rovni 302/12, 065 41 Ľubotín	
IČO: 				00330035	
DIČ: 				2021846299	
Štatutárny zástupca: 		Ing. Jozef Havrila	
Oprávnený konať vo veciach zmluvných: 		Ing. Jozef Havrila	
Oprávnený konať vo veciach technických: 		Ing. Jozef Havrila	
Bankové spojenie - osobitný účet projektu:	Všeobecná úverová banka, a.s.	
BIC (SWIFT): 	SUBASKBX	
IBAN:	SK75 0200 0000 0034 3891 8354	
Tel.: 			 	+421 428 39 01;  0903 613 128	
Fax: 				+421 492 13 11	
E-mail: 			obeclubotin@stonline.sk 	
Web stránka: 		www.lubotin.sk 	
	(ďalej len „mandant“) 	

a

Mandatár:			
Obchodné meno:		
Sídlo:		
IČO:		
DIČ:		
IČ pre DPH:		
Zapísaný v registri:		
Oprávnený konať vo veciach zmluvných:		
Oprávnený konať vo veciach technických:		
Bankové spojenie:	   		
BIC (SWIFT):		
IBAN:		
Tel.: 					
E-mail: 					
	(ďalej len „mandatár“) 	

uzatvárajú túto Mandátnu zmluvu  (ďalej len ako „Zmluva“)

1/6
ČLÁNOK I.

PREDMET ZMLUVY

(1)	Predmetom zmluvy je záväzok mandatára, že za dohodnutú odplatu bude uskutočňovať pre mandanta v jeho mene, na jeho účet, podľa pokynov a zadaní mandanta a v súlade s ustanoveniami tento zmluvy predmet činnosti uvedený v čl. II tejto zmluvy.

ČLÁNOK II.

PREDMET ČINNOSTI

(1) Predmetom činnosti mandatára je externý projektový manažment projektu žiadateľa obce Ľubotín „310040G402 – Zateplenie budovy obecného úradu v obci Ľubotín“ v rámci OP KŽP, Operačný program: Kvalita životného prostredia, Prioritná os: 4. Energeticky efektívne nízkouhlíkové hospodárstvo vo všetkých sektoroch, Špecifický cieľ: 4.3.1 Zníženie spotreby energie pri prevádzke verejných budov, kód projektu ITMS: NFP310040G402 (ďalej len „Projekt“) v kompletnom rozsahu, v súlade s cieľmi projektu, aktivitami projektu, rozpočtom projektu a časovým harmonogramom projektu a v súlade s podmienkami zmluvy o poskytnutí NFP č. KŽP-PO4-SC431-2017-19/G402 z Európskeho fondu regionálneho rozvoja (EFRR).
(2)	Externým projektovým manažmentom sa rozumie najmä:
•	celkové riadenie projektu,
•	zabezpečenie plynulej realizácie aktivít projektu,
•	monitorovanie projektu (sledovanie čiastkových a celkových výsledkov projektu),
•	vypracovanie žiadostí o platbu v požadovanom počte vyhotovení vrátane ich odosielania v ITMS2014+ a formálna kontrola príloh,
•	vypracovanie monitorovacích správ v požadovanom počte vyhotovení  vrátane ich odosielania v ITMS2014+ a formálna kontrola príloh,
•	činnosti súvisiace s administráciou zmien v projekte, resp. v Zmluve o poskytnutí NFP,
•	činnosti podporného charakteru súvisiace s oblasťou informovania a komunikácie projektu, s realizáciou verejných obstarávaní pre účely projektu, 
•	konzultačná a poradenská činnosť, vrátane komunikácie s riadiacim orgánom pre Operačný program Kvalita životného prostredia, ktorým je Ministerstvo životného prostredia Slovenskej republiky, ako aj sprostredkovateľským orgánom pre Operačný program Kvalita životného prostredia, ktorým je Slovenská agentúra životného prostredia
•	iné.
(3)	Mandatár svojím podpisom na tejto zmluve potvrdzuje, že sa dôsledne a pozorne oboznámil s celou projektovou dokumentáciou Projektu a v jednej jej fotokópii ju prevzal do svojej držby pre potreby riadneho vykonávania svojej funkcie.

ČLÁNOK III.
ČAS A MIESTO PLNENIA
 
(1) Táto zmluva sa uzatvára na dobu určitú, a to do momentu riadneho ukončenia aktivít projektu       a uhradenia dohodnutej ceny. Termín plnenia predmetu tejto zmluvy je odo dňa nadobudnutia účinnosti tejto zmluvy, počas celej doby realizácie projektu (predpokladaný termín ukončenia hlavných aktivít projektu je 6/2019).
       Služby externého projektového manažmentu budú poskytované v rozsahu max. 600 hodín počas celej doby realizácie projektu.

2/6

(2) Miestom plnenia predmetu zmluvy je na základe vzájomnej dohody zmluvných strán v sídle   mandanta: Obec Ľubotín, Na rovni 302/12, 065 41  Ľubotín, alebo v sídle mandatára. 

ČLÁNOK IV.

Cena za predmet zmluvy a platobné podmienky

(1) Odplata za výkon predmetu plnenia v rozsahu čl. II. tejto zmluvy je stanovená dohodou      zmluvných strán v súlade so zákonom NR SR č.18/1996 Z. z. o cenách v znení neskorších predpisov ako cena maximálna, vyhláškou MF SR č. 87/1996 Z. z., ktorou sa vykonáva zákon č. 18/1996 Z. z. o cenách v znení neskorších predpisov a Výmeru MF SR č. R-3/1996 (príloha č. 22 k výmeru MF č. R-1/1996 v znení prílohy č. 2 k výmeru č. R-3/1996  v znení neskorších predpisov.
Dohodnutá cena za predmet zmluvy vrátane cestovného a ostatných vedľajších nákladov činí sumu spolu vo výške: 

P. č.	Špecifikácia diela	MJ	Počet jednotiek
max.	Jednotková cena v € bez DPH	Cena celkom v € bez DPH	DPH (20%)	Cena celkom v € s DPH	
4.1	Externý projektový manažment  	hodina	600 					

Zhotoviteľ je / nie je platiteľom DPH.

(2) Podkladom pre úhradu bude faktúra vystavená mandatárom. Faktúra bude vystavená v 6 origináloch a musí obsahovať všetky náležitosti požadované príslušnými všeobecne záväznými právnymi predpismi a poskytovateľom NFP. Neúplná, alebo nesprávna faktúra bude mandatárovi vrátená na opravu. V takom prípade sa preruší plynutie lehoty splatnosti a nová lehota splatnosti začne plynúť doručením opravenej faktúry mandantovi. 
(3) Ak dôjde k zrušeniu tejto zmluvy z dôvodu zastavenia prác na stavbe zo strany mandanta, mandatár má právo vyfakturovať preukázateľne rozpracované práce (činnosti) ku dňu skončenia tejto zmluvy.
       V prípade, že dôjde ku zrušeniu alebo odstúpeniu od tejto zmluvy v dôvodov na strane mandanta, bez podstatného porušenia zmluvy zo strany mandatára, mandatár má právo fakturovať ku dňu odstúpenia, resp. zrušenia zmluvy, skutočne vykonané práce, vzájomne zápisnične dohodnuté.  
(4) Mandant na plnenie tejto Zmluvy neposkytne mandatárovi preddavok ani zálohu. Úhrada ceny za predmet zmluvy v zmysle tejto Zmluvy bude realizovaná výhradne formou bezhotovostného platobného styku.
(5) V prípade kontroly zo strany poskytovateľa NFP, alebo iného kontrolného orgánu, je mandatár povinný predložiť všetky vyžadované doklady v takom rozsahu, aby kontrolný orgán mohol posúdiť oprávnenosť mandantom schváleného rozsahu. Pokiaľ kontrolný orgán zistí akýkoľvek nesúlad medzi skutočne vykonanými prácami a prácami schválenými a uhradenými mandantom, mandatár je povinný akceptovať toto zistenie a postupovať v zmysle pokynov mandanta. 
V prípade zistenia neoprávnene vyfakturovaných čiastok, je mandatár povinný tieto čiastky vrátiť formou dobropisu.

3/6

(6) Cena činnosti nesmie presiahnuť sumu uvedenú v ods. 1 tohto článku. V cene služby sú zahrnuté všetky náklady poskytovateľa, ktoré mu vzniknú pri vykonávaní služby podľa čl. II. tejto zmluvy. Cena činnosti nesmie presiahnuť sumu uvedenú v tomto článku. Ak sa poskytovateľ stane platiteľom DPH počas trvania Zmluvy, cena dohodnutá v Zmluve nebude navýšená, ale bude upravená na základ dane a sadzbu DPH.
(7)  Mandatár bude svoju odmenu fakturovať mandantovi za skutočne poskytnuté služby, pričom prílohou faktúry bude pracovný výkaz podľa vzoru poskytovateľa NFP a súpis vykonávaných činností potvrdený objednávateľom. Fakturácia poskytnutých služieb bude vždy zahrnutá do nasledujúcej žiadosti o platbu po dodaní služieb. Zmluvné strany sa dohodli, že takto vystavená faktúra bude splatná 60 dní od jej vystavenia.
       V prípade, že sa v priebehu implementácie projektu vyskytne potreba vypracovania väčšieho množstva služieb ako je uvedené mandátnej zmluve, budú tieto mandatárom poskytnuté bezodplatne.
(8) V prípade nedodržania termínu splatnosti faktúry je zhotoviteľ oprávnený účtovať objednávateľovi úrok z omeškania vo výške 0,04% z dlžnej čiastky, a to za každý aj začatý deň z omeškania.
 (9) Ak je zhotoviteľ v omeškaní s plnením predmetu zmluvy podľa tejto zmluvy, je objednávateľ oprávnený uplatniť si zmluvnú pokutu vo výške 0,04% z ceny diela uvedenej v ods. 1 tohto článku zmluvy, a to za každý aj začatý deň omeškania.

ČLÁNOK V.

PRáVA A POVINNOSTI MANDATÁRA 

(1) Mandatár je povinný vykonávať úkony a činnosti podľa čl. II tejto zmluvy podľa ich potrieb a v termínoch uvedených v dokumentácii Projektu a termínoch vyplývajúcich zo všeobecných zmluvných podmienok Zmluvy o poskytnutí NFP. Mandatár je povinný vykonávať svoju činnosť v súlade so záujmami mandanta na svoje náklady a na svoje nebezpečenstvo.
(2) Mandatár je povinný odovzdať bez zbytočného odkladu mandantovi veci, ktoré za neho prevzal pri vybavovaní záležitostí na základe tejto zmluvy. Mandatár sa zaväzuje zachovávať mlčanlivosť o všetkých skutočnostiach, s ktorými sa oboznámil pri vykonaní činnosti podľa tejto zmluvy a bez súhlasu mandanta ich neposkytne tretej osobe.
(3) Mandatár sa zaväzuje strpieť výkon kontroly/auditu súvisiaceho s dodávaným tovarom, prácami a službami kedykoľvek počas platnosti a účinnosti Zmluvy o poskytnutí NFP a to oprávnenými osobami v zmysle článku č. 12 Všeobecných zmluvných podmienok Zmluvy o poskytnutí NFP a poskytnúť im všetku potrebnú súčinnosť.
V zmysle čl. 12 bod 1 Všeobecných zmluvných podmienok Zmluvy o poskytnutí NFP oprávnené osoby na výkon kontroly/auditu sú najmä:
a.	Poskytovateľ a ním poverené osoby,
b.	Útvar vnútorného auditu Riadiaceho orgánu alebo Sprostredkovateľského orgánu a nimi poverené osoby,
c.	Najvyšší kontrolný úrad SR, Certifikačný orgán a nimi poverené osoby,
d.	Orgán auditu, jeho spolupracujúce orgány (Úrad vládneho auditu) a osoby poverené na výkon kontroly/auditu,
e.	Splnomocnení zástupcovia Európskej Komisie a Európskeho dvora audítorov,
f.	Orgán zabezpečujúci ochranu finančných záujmov EÚ,
g.	Osoby prizvané orgánmi uvedenými v písm. a) až f) v súlade s príslušnými právnymi predpismi SR a právnymi aktmi EÚ.

4/6
ČLÁNOK VI.

PRáVA A POVINNOSTI MANDANTA 

(1)	Mandant je povinný poskytnúť mandatárovi patričnú súčinnosť nevyhnutnú na riadne vykonanie činnosti.
(2)	Patričnou súčinnosťou sa rozumie najmä:
-	obstarať a odovzdať všetky informácie a doklady súvisiace s predmetom činnosti, vytvoriť také podmienky spolupráce, aby mandatár mohol riadne a včas splniť svoj záväzok, určiť osobu alebo osoby, ktoré sa budú aktívne podieľať na niektorých častiach projektu a jeho nevyhnutných prílohách.
 (3) Patričnú súčinnosť je mandant povinný poskytnúť na výzvu mandatára bez zbytočného odkladu. Mandant sa zaväzuje neodkladne oznámiť mandatárovi všetky podstatné zmeny, o ktorých uvažuje a ktoré môžu ovplyvniť realizáciu činnosti ešte pred ich uplatnením.
(4)  Mandant je oprávnený byť informovaný o všetkých skutočnostiach týkajúcich sa predmetu činnosti. Na výzvu mandanta je mandatár povinný bez zbytočného odkladu písomne informovať mandanta o skutočnom stave prebiehajúcej prípravy predmetu činnosti.

ČLÁNOK VII.

Zánik zmluvy 

(1)	Zmluva zaniká splnením záväzkov zmluvných strán podľa tejto zmluvy. Zmluva môže taktiež zaniknúť písomnou dohodou zmluvných strán.
(2)	Zmluvné strany sú oprávnené zmluvu písomne vypovedať, ak jedna zo zmluvných strán opakovane porušuje ustanovenia tejto zmluvy. V prípade, že nastali skutočnosti zakladajúce právo zmluvu vypovedať v zmysle porušenia vyššie uvedených zmluvných alebo iných zákonných povinností jednou zo zmluvných strán, druhá zmluvná strana je povinná túto skutočnosť písomne oznámiť druhej strane, ktorá povinnosť porušila a dať jej päťdňovú lehotu na odstránenie tohto stavu.
(3)	Pokiaľ k odstráneniu stavu porušenia vyššie uvedených zmluvných alebo iných zákonných povinnosti v uvedenej lehote nedôjde, je zmluvná strana oprávnená podať písomnú výpoveď. Výpoveď nadobúda účinnosť dňom doručenia druhej zmluvnej strane. Ukončením zmluvného vzťahu nezbavuje žiadneho účastníka zmluvy povinnosti vysporiadať záväzky, ktoré vznikli počas trvania zmluvy.

ČLÁNOK VIII.

spoločné a zaverečné ustanovenia
 
(1)	Práva a povinnosti v tejto zmluve neupravené sa riadia príslušnými ustanoveniami Obchodného zákonníka a inými právnymi predpismi platnými na území Slovenskej republiky. Obsah tejto zmluvy je možné meniť a dopĺňať po dohode zmluvných strán. Zmeny sa vykonávajú v písomnej forme dodatkami označenými poradovým číslom a budú podpísané zodpovednými osobami zastupujúcimi zmluvné strany.
(2)	Táto zmluva nadobúda platnosť dňom jej podpísania obidvoma zmluvnými stranami a účinnosť, v súlade s § 47 a ods. 1 Občianskeho zákonníka, dňom nasledujúcim po dni jej zverejnenia v zmysle zákona č. 546/2010 Z. z., ktorým sa dopĺňa zákon č. 40/1964 Zb. Občiansky zákonník v znení neskorších predpisov a § 5 zákona č. 211/2000 Z. z. o slobodnom prístupe k informáciám v znení neskorších predpisov.

5/6
(3)	Podpisom tejto zmluvy mandatár dáva mandantovi súhlas so spracovávaním a uchovávaním svojich osobných údajov, v rozsahu podľa titulnej strany zmluvy, a výlučne pre potreby plnenia predmetu tejto zmluvy.
(4)	Zmluva sa vyhotovuje v šiestich vyhotoveniach s právnou silou originálu, pričom mandant obdrží štyri rovnopisy a mandatár dva rovnopisy.
(5)	Mandant a mandatár sa dohodli, že ak niektorá zmluvná strana bude mať informáciu o akejkoľvek skutočnosti alebo okolnosti, ktorá by mohla priamo či nepriamo zmariť alebo podstatne sťažiť plnenie predmetu činnosti, je táto zmluvná strana povinná okamžite o tejto skutočnosti alebo okolnosti vyrozumieť druhú zmluvnú stranu.
(6)	V prípade akéhokoľvek nedorozumenia, sporu, resp. sporného nároku sa ich zmluvné strany zaväzujú riešiť bez zbytočného odkladu vzájomnou dohodou.
(7)	Účastníci tejto zmluvy prehlasujú, že súhlasia s jej obsahom, že bola spísaná na základe pravdivých údajov, ich slobodnej vôle, nebola dojednaná v tiesni, ani za inak nevýhodných podmienok a že im nie sú v dobe podpisu zmluvy známe okolnosti, ktoré by mohli obmedziť jej obsah a účinnosť. Na dôkaz toho pripájajú svoje podpisy.

V Ľubotíne dňa ......................

V ........................ dňa .......................

za mandanta

za mandatára

............................................

......................................................

Ing. Jozef Havrila, starosta obce

6/6